**Секирник** — село во Општина Босилово, во околината на градот Струмица.

Географија и местоположба
-------------------------

Православна црква „Успение на Пресвета Богородица"
Католичка црква „Св. Никола Чудотворец"
ОУ „Кирил и Методиј"
Селска чешма
Дом на пензионери
Споменик на Русалиите
Секирник се наоѓа во југоисточниот дел на Република Македонија, во источниот дел на Струмичка Котлина и во југоисточниот дел на Општина Босилово. Низ селото поминува патот Струмица-Ново Село, додека десно од селото поминува реката Струмица.

Надморската височина во селото е 220 метри, додека селото зафаќа површина од 8,8 км2. Од нив, 688 хектари се обработливо земјиште

Историја
--------

### Ран период

Според преданието, во средниот век, во селото се изработувале секири, па оттука и името Секирник. Село Секирник има старо потекло, се споменува уште во средниот век. Од една повелба од 1328 година, со која се потврдува Хрељовото подарување на земји од Струмичко на Хилендарскиот манастир, се гледа дека до ова време како ситен феудалец (пронијар) во селото Секирник бил Ласкар Котаниц.

### Отоманско Царство

Во турско време, според народното предание, ова село било населено со муслиманско население. Се претпоставува дека турските колонисти доведени од пределите на Мала Азија, го истиснале христијанското население, и на нивно место се населиле Турци.

Во „Етнографија на Адријанопол, Монастир и Салоника" се вели дека во 1873 г. селото се состоело од 80 семејства од кои 183 Македонци, 56 муслимани и 13 Роми. Според статистиката на Васил К’нчов („Македонија. Етнографија и статистика") во 1900 година селото имало 730 жители Турци. Како чисто турско село населбата е обележана на Етнографската карта од 1912 година, со името Секирник.

### Царство Бугарија

По крајот на Балканските војни, селото било вклучено во составот на Царство Бугарија. Голем дел од муслиманското население ги напуштило своите домови. По крајот на војната, кога се дознало за одлуката дека селото и Струмичкиот крај ќе и припаднат на Бугарија, грчките војски пред да се повлечат од овие простори извршиле голем број на насилства. Селото делумно било опожарено. Во овој период во селото се населиле и македонски бегалци од Кукуш, кои биле протерани од Грција. Според Димитар Гаџанов во 1916 година во Секирник живееле 15 Турци.

### Југославија

По крајот на Првата светска војна, според Нејскиот мировен договор, селото било вклучено во составот на Кралство СХС, заедно со Струмичкиот регион. Во 1932 година била изградена православната црква „Успение на Пресвета Богородица". По крајот на Втората светска војна, селото било вклучено во рамките на СФРЈ.

### Македонија

По распаѓањето на СФРЈ, селото формално било вклучено во составот на Република Македонија. Според територијалната организација на Република Македонија, селото припаѓа на Општина Босилово. Во 2007 година била изградена католичката црква „Никола Чудотворец". Пред тоа цели седум години постоело спор на месното население за обновување на овој храм со образложение дека во селото нема католици. Во текот на 2016 година бил реконструиран Домот на културата во селото.

Население
---------

Население во минатото| 

| Година | Нас. | ±% |
| --- | --- | --- |
| 1948 | 715 | —     |
| 1953 | 797 | +11.5% |
| 1961 | 966 | +21.2% |
| 1971 | 1.147 | +18.7% |
| 1981 | 1.222 | +6.5% |

 | 

| Година | Нас. | ±% |
| --- | --- | --- |
| 1991 | 1.240 | +1.5% |
| 1994 | 1.198 | −3.4% |
| 2002 | 1.194 | −0.3% |
| 2021 | 871 | −27.1% |

 |
|  |

Според германска карта издадена во 1941 година, а заснована на пописот пописот на Кралството Југославија од 1931 година, селото имало 650 Македонци.

Во 1961 година селото Секирник имало 966 жители. Во 1994 година во селото живееле 1.190 луѓе, сите Македонци.

Според пописот на населението на Македонија од 2002 година, селото има 1.194 жители, сите Македонци.

Според последниот попис од 2021 година, во селото живеел 871 жител, од кои 801 Македонец, 1 Албанец, 1 останат и 68 лица без податоци.

Во табелата во продолжение е направен преглед на населението во сите пописни години:

| Година | 1900 | 1905 | 1948 | 1953 | 1961 | 1971 | 1981 | 1991 | 1994 | 2002 | 2021 |
| --- | --- | --- | --- | --- | --- | --- | --- | --- | --- | --- | --- |
| **Население** | 730 | — | 715 | 797 | 966 | 1.147 | 1.222 | 1.240 | 1.198 | 1.194 | 871 |

**Извор за 1900 г.**: Македонија. Етнографија и статистика.; **за 1905 г.**: La Macédoine et sa Population Chrétienne.; **за 1948-2002 г.**: Државен завод за статистика на РМ.; **за 2021 г.**: Државен завод за статистика на РМ.

Самоуправа и политика
---------------------

### Избирачко место

Во селото постојат избирачките места бр. 1824 и 1824/1 според Државната изборна комисија, сместени во дом на културата.

На претседателските избори во 2019 година, на овие избирачки места биле запишани вкупно 1.070 гласачи.

На Македонски парламентарни избори во 2020 година, на овие избирачки места биле запишани вкупно 1.063 гласачи.

Културни и природни знаменитости
--------------------------------

* ОУ „Кирил и Методиј"
* Црква „Успение на Пресвета Богородица", православен храм.
* Црква „Св. Никола Чудотворец", католички храм.
* Спомениκ за Русалиите, сκултуρа на игρаоρец изρаботена од бρонза.
* Спомениκ на децата бегалци од Егејска Македонија.
* Селска чешма
* Дом на култура
* Дом на пензионери
* Амбуланта

Редовни настани
---------------

* Средби на Русалискиот фолклор

Култура и спорт
---------------

* КУД „Русалии"

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. 1 2  Панов Митко, Енциклопедија на селата во Република Македонија, Патрија, Скопје, 1998. стр.259.
3. ↑  Манол Пандевски - Ѓорѓи Стоев - Трнката, Струмица и Струмичко низ историјата, Струмица, 1969.
4. ↑  КОЛЕТКТИВНАТА МЕМОРИЈА ЗАЧУВАНА ВО ТИПИЧНИТЕ ОБИЧАИ И ТРАДИЦИИ НА ОПШТИНА БОСИЛОВО
5. ↑  Како што е општопознато, Македонците во бугарските извори се присвојуваат и водат како Бугари, и покрај признанието дека самите се изјаснувале како Македонци.
6. ↑  Македония и Одринско. Статистика на населението от 1873 г. Македонски научен институт, София, 1995, стр. 188-189.
7. ↑  Кънчов, Васил. Македония. Етнография и статистика, София, 1900.
8. ↑  СТРУМИЦА И СТРУМИЧКО ВО ВРЕМЕТО НА БАЛКАНСКИТЕ ВОЈНИ И БУКУРЕШКИОТ МИРОВЕН ДОГОВОР
9. ↑  Гаджанов, Димитър Г. Мюсюлманското население в Новоосвободените земи, во: Научна експедиция в Македония и Поморавието 1916, Военноиздателски комплекс „Св. Георги Победоносец", Университетско издателство „Св. Климент Охридски", София, 1993, стр. 244.
10. ↑  Осветена новоизградената католичка црква во Секирник[*мртва врска*]
11. ↑  Реконструкција на Домот на културата во Секирник[*мртва врска*]
12. ↑  „200K Volkstumskarte Jugoslawien".
13. ↑  Попис на населението, домаќинствата и становите во Република Македонија, 2002 - Книга X
14. ↑  „Оваа категорија опфаќа лица коишто учествуваат во вкупното резидентно население, но поради нивно одбивање да бидат попишани, неможност да бидат најдени на својата адреса на живеење и непотполност во работата на попишувачите не биле официјално попишани, туку за нив податоците биле преземени од административни извори и затоа не учествуваат во изјаснувањето за етничка припадност, вероисповед и мајчин јазик (Прочитајте повеќе...)."
15. ↑  К’нчов, Васил. „Македонија. Етнографија и статистика". Софија, 1900
16. ↑  Brancoff, D.M. „La Macédoine et sa Population Chrétienne". Paris, 1905.
17. ↑  „Население по возраст и по пол, по населени места, според пописите спроведени во Република Македонија по Втората светска војна". Државен завод за статистика.
18. ↑  „Вкупно резидентно население на Република Северна Македонија според етничката припадност, по населени места, Попис, 2021". Државен завод за статистика.
19. ↑  „Описи на ИМ". Архивирано од изворникот на 2023-08-17. Посетено на 21 декември 2019.
20. ↑  „Претседателски избори 2019". Посетено на 21 декември 2019.
21. ↑  „Парламентарни избори 2020". Посетено на 3 ноември 2020. line feed character во `|title=` во положба 21 (help)
22. ↑  „Бегалците од Кукуш заиграа во Секирник". Архивирано од изворникот на 2014-08-31. Посетено на 2017-04-21.

Надворешни врски
----------------

* Општина Босилово

|  |  |
| --- | --- |
| Ризница | „Секирник" на Ризницата ? |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Населени места во Општина Босилово |
| --- |
|  |
| 
* Бориево
* Босилово
* Гечерлија
* Дрвош
* Еднокуќево
* Иловица
* Моноспитово
* Петралинци
* Радово
* Робово
* Сарај
* Секирник
* Старо Балдовци
* Турново
* Хамзали
* Штука

 | Грбот на Општина БосиловоГрбот на Општина Босилово |
|  |
| Историски | 
* Бошњачко Село
* Драгомирово
* Нејчино
* Стара Гечерлија

 |

 |